Tidligere testede Brancheorganisationen Forsikring & Pension pengeskabe ud fra Standardtyvmetoden og inddelte pengeskabene i en Skafor-klasse, hvor de fik mærkaterne Gul, Grøn, Blå og Rød. Gul var laveste, og nemmest at bryde ind i, mens Rød var højest og sværest at bryde ind i. Denne testmetode benyttes dog ikke længere i dag, og pengeskabe testes og godkendes i stedet ud fra den europæiske indbrudsstandard EN 1143-1 og brandsikringsstandarden EN 1047.